Diari Oficial de la Generalitat Valenciana


Sumari del DOGV 7739, del 11-03-2016 (2016/1779)

Extracte de la Resolució de 8 de març de 2016, del president de l'Institut Valencià de Competitivitat Empresarial (IVACE), per la qual es convoca la concessió d'instruments financers per a la posada en marxa dels plans de promoció internacional de les PIME de la Comunitat Valenciana per a l'exercici 2016.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7739

Data del DOGV
:   11-03-2016

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2016/1779


Data del document
:   08-03-2016

Organisme emissor
:   Institut Valencià de Competitivitat Empresarial

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 8 de març de 2016, del president de l'Institut Valencià de Competitivitat Empresarial (IVACE), per la qual es convoca la concessió d'instruments financers per a la posada en marxa dels plans de promoció internacional de les PIME de la Comunitat Valenciana per a l'exercici 2016. [2016/1779]  
BDNS (Identif.): 302059  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, General de Subvencions, es publica l'extracte de la convocatòria el text complet de la qual es pot consultar en la Base de Dades Nacional de Subvencions:  
http://www.pap.minhap.gob.es/bdnstrans/index  
Així mateix, es troba disponible en l'adreça web  
http://www.ivace.es  
  
Primer. Beneficiaris  
Podran acollir-se a estes ajudes les PIME que tinguen la seu social a la Comunitat Valenciana i la seua data de constitució siga anterior al 30 de juny de 2014.  
  
Segon. Objecte  
Concessió d'ajudes en forma de préstec bonificat per a facilitar l'accés al finançament de les empreses de la Comunitat Valenciana que disposen d'un pla d'internacionalització durant l'exercici 2016, de manera que puguen realitzar accions de promoció en els mercats exteriors.  
  
  
Tercer. Bases reguladores  
Orde de 12 de desembre de 2006, de la Conselleria d'Empresa, Universitat i Ciència, sobre la concessió d'ajudes per l'Institut de la Petita i Mitjana Indústria de la Generalitat Valenciana (IMPIVA), publicada en el Diari Oficial de la Comunitat Valenciana número 5417, de 29 de desembre de 2006.  
  
Quart. Dotació pressupostària  
La concessió dels préstecs bonificats establits en la convocatòria es finançarà a càrrec de la línia PT055000, «Finançament empresarial i de centres tecnològics», del pressupost de l'IVACE de l'exercici 2016, per un import global màxim de 500.000,00 euros.  
Import del préstec entre 12.000 i 60.000 euros per projecte.  
  
Quint. Termini de presentació de sol·licituds  
El termini per a la presentació de les sol·licituds començarà l'endemà de la publicació del present extracte en el Diari Oficial de la Comunitat Valenciana (DOCV) i finalitzarà el 13 de maig de 2016, a les 24 hores.  
  
València, 8 de març de 2016.- El president: Rafael Climent González.